C 80/18
ET
Euroopa Liidu Teataja
Artikli 21c lõike 3 punkt b – tööstuse dekarboniseerimine ning taastuvenergia osakaalu suurendamine ja selle kasutuselevõtu kiirendamine — Investeeringud terasetootmise dekarboniseerimisse, näiteks kõrgahjupõhiste tootmisprotsesside asendamisse elektrifit­ seerimisel või vesinikul põhinevate heiteta või vähese heitega tootmisprotsessidega.
See projekt võiks hõlmata ka saastevaba vesiniku tootmist ja katta investeeringuga seotud tegevuskulud.
Kaasnev reform võiks hõlmata maksusoodustusi uute heitevabade läbimurdeliste tehnoloogiliste lahendustega seotud teadusuuringutele ja innovatsioonile. — Tuulegeneraatorite komponentide (labad, mastid, turbiinid, kaablid) tootmise toetamine.
Seda võiks kombineerida reformiga, millega nähakse ette tuuleenergiavarustuse siduv riiklik eesmärk, ning tuuleenergia arendamise ja enampakkumiste prognoositavama kavandamisega. — Päikeseelektrisüsteemide komponentide (polükristalliline räni, valuplokid ja pooljuhtplaadid, elemendid, moodulid, vaheldid) tootmise toetamine (sh kapitalikulud).
Seda võiks kombineerida reformiga, millega nähakse ette päikesepaneelide kohustuslik kasutuselevõtmine teatava pinnaga suurte hoonete katustel (nt kontorihooned, supermarketid, laod, parkimismajad) või vertikaalsete kahepoolsete päikesepaneelide kohustuslik kasutuselevõtmine maanteedel.
Artikli 21c lõike 3 punkt d – energianõudluse vähendamise stimuleerimine — Soojuspumpade, sealhulgas tööstuslike soojuspumpade ostmise ja paigaldamise toetamise programmid.
Rahastamine võiks hõlmata ka elemente, mis on seotud VKEde toetamisega ja teadlikkuse suurendamise kampaaniatega energiaauditite valdkonnas.
Investeeringuid täiendav reform võiks hõlmata tööstusrajatistes fossiilkütuste kasutamise järkjärgulise lõpetamise kuupäeva kehtestamist või siduvaid dekarboniseerimise kavasid iga tööstussektori või käitise tasandil. — Investeeringud, millega toetatakse energiamahukates tööstusharudes kõige tulemuslikumate heitsoojuse kasutamise tehnoloogiliste lahenduste väljatöötamist ja kasutuselevõttu.
Toetust võiks laiendada ka paigaldamisega seotud lisavajadustele (projekti kavandamine, patendilitsentsid, töötajate koolitus).
Toetust võib anda ka maksusoodustuste vormis.
Liikmesriigid võiksid kombineerida seda regulatiivsete stiimulitega, näiteks kohustusega korraldada teatavat liiki rajatistes madalatemperatuurilisel heitsoojusel põhinev elektritootmine.
Artikli 21c lõike 3 punkt e – elektrienergia salvestamise toetamine ja taastuvate energiaallikate integreerimise kiirendamine — Tööstuskäitise energiakeskus, milles päikeseenergia tootmine on ühendatud kohapeal energia suuremahulise salvestamisega.
Toetus võib hõlmata ka teatavaid investeeringuga seotud kulusid, nagu varuosade hankimine, rajatiste ehitamisega seotud tööjõukulud ja halduskulud.
Kaasnevad reformid võiksid hõlmata rajatiste ehitamise ja nende võrguga ühendamise loamenetluste lihtsustamist. — Energiasalvestussüsteem, mis annab akudele (näiteks elektrisõidukitest) uue elu.
Investeering võiks katta korduskasu­ tatavate või ringlussevõetud akude hankimisega seotud kulud.
Selliseid investeeringuid võiks täiendada reformiga, millega tugevdatakse elektriautotootjate ringlussevõtukohustusi.
Artikli 21c lõike 3 punkt f – rohepöördega seotud kriitilise tähtsusega toorainete ja olulise tehnoloogia väärtusahelate edendamine — Rajatis saastevabaks liitiumi tootmiseks geotermilisest soolveest (kasutades liitiumi otsest ekstraheerimist), sealhulgas käivitamisetapi kulud (nt asjaomaste patentide litsentsid).
Seda võiks kombineerida reformiga, millega ergutatakse saastevaba liitiumi kasutuselevõttu, sealhulgas autotööstuses ja taastuvenergiasektoris. — Patareide ja akude katoodi- ja anooditootmisrajatised, sealhulgas patareide ja akude korduskasutus- ja ringlussevõtu­ rajatised ning gigatehaste tootmisseadmete tootmine.
Seda võiks kombineerida tehaste ehitamise loamenetluste lihtsustamisega ning ambitsioonikate eesmärkidega ringlussevõetud patareide ja akude kasutamise ja ressursitõhususe standardite osas.
3.3.2023